CELEX: 62011CA0414
Language: da
Date: 2013-07-18 00:00:00
Title: Sag C-414/11: Domstolens dom (Store Afdeling) af 18. juli 2013 — Daiichi Sankyo Co. Ltd og Sanofi-Aventis Deutschland GmbH mod DEMO Anonymos Viomichaniki kai Emporiki Etairia Farmakon (anmodning om præjudiciel afgørelse fra Polymeles Protodikeio Athinon — Grækenland) (Fælles handelspolitik — artikel 207 TEUF — handelsrelaterede aspekter af intellektuel ejendomsret — aftalen om handelsrelaterede intellektuelle ejendomsrettigheder (TRIPs-aftalen) — artikel 27 — patenterbar genstand — artikel 70 — beskyttelse af eksisterende forhold)

7.9.2013   
            
            
               DA
            
            
               Den Europæiske Unions Tidende
            
            
               C 260/6
            
         Domstolens dom (Store Afdeling) af 18. juli 2013 — Daiichi Sankyo Co. Ltd og Sanofi-Aventis Deutschland GmbH mod DEMO Anonymos Viomichaniki kai Emporiki Etairia Farmakon (anmodning om præjudiciel afgørelse fra Polymeles Protodikeio Athinon — Grækenland)
   (Sag C-414/11) (1)
   
   (Fælles handelspolitik - artikel 207 TEUF - handelsrelaterede aspekter af intellektuel ejendomsret - aftalen om handelsrelaterede intellektuelle ejendomsrettigheder (TRIPs-aftalen) - artikel 27 - patenterbar genstand - artikel 70 - beskyttelse af eksisterende forhold)
   2013/C 260/09
   Processprog: græsk
   
      Den forelæggende ret
   
   Polymeles Protodikeio Athinon
   
      Parter i hovedsagen
   
   
      Sagsøger: Daiichi Sankyo Co. Ltd og Sanofi-Aventis Deutschland GmbH
   
      Sagsøgt: DEMO Anonymos Viomichaniki kai Emporiki Etairia Farmakon
   
      Sagens genstand
   
   Anmodning om præjudiciel afgørelse — Polymeles Protodikeio Athinon — fortolkning af artikel 27 og 70 i aftalen om handelsrelaterede intellektuelle ejendomsrettigheder (»TRIPS«), der er knyttet som bilag til aftalen om oprettelse af verdenshandelsorganisationen (EFT L 336, s. 214) — sondring mellem de områder, der er omfattet af EU-retten, og de områder, der henhører under medlemsstaternes kompetence — patenter — kemiske og farmaceutiske produkter
   
      Konklusion
   
   
               1)
            
            
               Artikel 27 i aftalen om handelsrelaterede intellektuelle ejendomsrettigheder, der er indeholdt i bilag 1 C til overenskomsten om oprettelse af Verdenshandelsorganisationen (WTO), undertegnet i Marrakech den 15. april 1994 og godkendt ved Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguayrundens regi (1986-1994), for så vidt angår de områder, der hører under Fællesskabets kompetence, er omfattet af den fælles handelspolitik.
            
         
               2)
            
            
               Artikel 27 i aftalen om handelsrelaterede intellektuelle ejendomsrettigheder skal fortolkes således, at opfindelsen af et farmaceutisk produkt, såsom et lægemiddels aktive kemiske forbindelse, kan patenteres på de betingelser, der er anført i denne artikels stk. 1, såfremt ingen af undtagelserne i samme artikels stk. 2 eller 3 finder anvendelse.
            
         
               3)
            
            
               Et patent, der er opnået på grundlag af en ansøgning om patent på opfindelsen såvel af metoden for fremstillingen af et farmaceutisk produkt som af selve det farmaceutiske produkt, men som er udstedt alene for den pågældende metode for fremstillingen, skal ikke fra tidspunktet for ikrafttrædelsen af aftalen om handelsrelaterede intellektuelle ejendomsrettigheder anses for at omfatte opfindelsen af det nævnte farmaceutiske produkt på grundlag af reglerne i denne aftales artikel 27 og 70.
            
         
      (1)  EUT C 298 af 8.10.2011.